Diari Oficial de la Generalitat Valenciana


Sumari del DOGV 8631, del 10-09-2019 (2019/8506)

RESOLUCIÓ de 27 d'agost de 2019, del director general d'Igualtat en la Diversitat, per la qual es prorroguen les beques convocades per la Resolució de 30 de juliol de 2018, de la Vicepresidència i Conselleria d'Igualtat i Polítiques Inclusives, per la qual es convoquen sis beques per a la realització de pràctiques professionals en la Direcció General d'Igualtat en la Diversitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8631

Data del DOGV
:   10-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8506


Data del document
:   27-08-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 d'agost de 2019, del director general d'Igualtat en la Diversitat, per la qual es prorroguen les beques convocades per la Resolució de 30 de juliol de 2018, de la Vicepresidència i Conselleria d'Igualtat i Polítiques Inclusives, per la qual es convoquen sis beques per a la realització de pràctiques professionals en la Direcció General d'Igualtat en la Diversitat. [2019/8506]  
  
  
Mitjançant l'Ordre 5/2018, d'11 de maig, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana, número 8301, de 23 de maig de 2018, es van aprovar les bases reguladores de concessió de beques per a la realització de pràctiques professionals en la direcció general amb competències en matèria d'igualtat en la diversitat.  
Mitjançant Resolució de 30 de juliol de 2018, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana, número 8353, de 2 d'agost de 2018, es van convocar sis beques per a la realització de pràctiques professionals en la Direcció General de l'Agència Valenciana d'Igualtat en la Diversitat, d'una duració màxima de dotze mesos.  
Mitjançant Resolució de 4 d'octubre de 2018, del director general de l'Agència Valenciana d'Igualtat en la Diversitat, publicada en el Diari Oficial de la Generalitat Valenciana, número 8399, de 8 d'octubre de 2018, es van concedir les sis beques per a la realització de pràctiques professionals en la Direcció General de l'Agència Valenciana d'Igualtat en la Diversitat, a les següents persones:  
  
  
Núm. Cognoms Noms DNI  
1 Pérez Mora Jesús Manuel \*\*\*\*1256\*  
2 Fernández Pellicer Sonia \*\*\*\*3424\*  
3 Cano Soriano Carles \*\*\*\*3819\*  
4 De Sousa Selfa Ana \*\*\*\*4817\*  
5 Muñoz Pérez Laura \*\*\*\*0031\*  
6 López Radigales Alba \*\*\*\*4522\*  
  
  
  
L'article 5 del Decret 132/2009, de 4 de setembre, del Consell, pel qual es regula la concessió de beques estableix que:  
«1. El període de duració de la beca s'establirà en cada convocatòria, sense que en cap cas puga excedir d'un màxim de dotze mesos, a comptar des del dia que s'indique en la corresponent resolució de concessió, sense perjudici de la possibilitat de pròrroga en els termes establits en l'apartat següent.  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle».  
L'article 12.2 de l'Ordre 5/2018, d'11 de maig, per la qual s'aproven les bases reguladores de concessió de beques per a la realització de pràctiques professionals, abans citada, estableix que «La convocatòria establirà el període de duració de les beques de pràctiques professionals, i les condicions en les quals aquestes podran prorrogar-se, per un període màxim de dotze mesos addicionals, sense necessitat de nova convocatòria, sempre que existisca crèdit pressupostari adequat i suficient i que l'exercici de l'activitat que s'estiga efectuant així ho requerisca o aconselle. El període inicial de la beca no podrà superar els dotze mesos de duració, a comptar des del dia que s'indique en la corresponent resolució de concessió».  
L'article 9 de la Resolució de 30 de juliol de 2018, de la Vicepresidència i Conselleria d'Igualtat i Polítiques Inclusives, per la qual van convocar sis beques per a la realització de pràctiques professionals en la Direcció General de l'Agència Valenciana d'Igualtat en la Diversitat estableix, respecte a la duració de les beques, que: «La beca tindrà una duració màxima de dotze mesos, comptats des de la data que s'indique en la resolució de concessió, podent ser prorrogada, mitjançant resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle».  
Els motius que van justificar la convocatòria d'aquestes beques, aconsellen que a les persones a les quals se'ls va concedir la beca, els siga prorrogada la mateixa per un període addicional de dotze mesos, en existir determinats projectes ja en desenvolupament i que tenen prevista la seua continuïtat durant aquest període. Així mateix, aconsellen aquesta pròrroga, l'òptim grau de desenvolupament de l'activitat realitzada així com la formació de les persones becàries.  
Cal tindre en compte per a la pròrroga de les beques, l'article 2.g de l'Ordre 5/2018, d'11 de maig, de la Vicepresidència i Conselleria d'Igualtat i Polítiques Inclusives, per la qual es van aprovar les bases reguladores de concessió d'aquestes beques, que estableix com a requisit de les persones beneficiàries no haver gaudit de beques de pràctiques professionals en la Generalitat per un període igual o superior a trenta-sis mesos. Per això, a Jesús Manuel Pérez Mora no se li pot prorrogar la beca que li va ser concedida mitjançant Resolució de 4 d'octubre de 2018, perquè ha gaudit de beques de pràctiques professionals en la Generalitat per un període igual o superior a trenta-sis mesos.  
Laura Muñoz Pérez, ha presentat escrit de renúncia a la beca amb data d'efectes de 30 de setembre de 2019 i segons estableix l'article 19.2 de l'ordre de bases reguladores: «En cas de renúncia a la beca concedida, la persona titular de la direcció general competent per raó de la matèria, si ho considera convenient, podrà cobrir les vacants que es puguen produir, i per a això se servirà de la bossa o bosses de reserva que resulten del procediment de selecció prèviament efectuat i en l'ordre establit en aquesta».  
D'altra banda consta acreditada l'existència de consignació pressupostària suficient en la línia de subvenció S5156 del programa 313.80, de la Llei 28/2018, de 28 de desembre, de 2018, de pressupostos de la Generalitat per a l'exercici 2019, programa destinat a igualtat en la diversitat, per a atendre les obligacions.  
Per tot el que s'exposa, de conformitat amb les atribucions atorgades per delegació de la vicepresidenta i consellera d'Igualtat i Polítiques Inclusives, en l'article 9 de la citada l'Ordre 5/2018, d'11 de maig, per la qual es van aprovar les bases reguladores de concessió de beques per a la realització de pràctiques professionals en la direcció general amb competències en matèria d'igualtat en la diversitat, resolc:  
  
Primer  
Prorrogar les sis beques convocades per a la realització de pràctiques professionals en la Direcció General d'Igualtat en la Diversitat, per un import total de 73.610,02 - (setanta-tres mil sis-cents deu euros amb dos cèntims) amb càrrec a la línia de subvenció S5156 del programa pressupostari 313.80, Igualtat en la diversitat, de la Llei 28/2018, de 28 de desembre, de 2018, de pressupostos de la Generalitat per a l'exercici 2019.  
  
Segon  
Les persones adjudicatàries de la pròrroga de les beques són aquelles a les quals els va ser concedida aquesta, mitjançant Resolució de 4 d'octubre de 2018, del director general de l'Agència Valenciana d'Igualtat en la Diversitat, que no han gaudit de beques de pràctiques professionals en la Generalitat per un període igual o superior a trenta-sis mesos i que no han renunciat al gaudi de la beca i les persones de la bossa de reserva per ordre de prioritat que ha acceptat la beca.  
  
Núm. Cognoms Nom DNI Motiu pròrroga i nova adjudicació  
1 Fernández Pellicer Sonia \*\*\*\*3424\* Concessió inicial beca  
2 Cano Soriano Carles \*\*\*\*3819\* Concessió inicial beca  
3 De Sousa Selfa Ana \*\*\*\*4817\* Concessió inicial beca  
4 López Radigales Alba \*\*\*\*4522\* Concessió inicial beca  
5 Frechina Valiente Úrsula \*\*\*\*3309\* Borsa de reserva  
6 Valiente Andreu Sara \*\*\*\*0450\* Borsa de reserva  
  
  
  
Tercer  
La dotació econòmica de cadascuna de les beques serà de mil seixanta-quatre euros amb quaranta-nou cèntims (1.064,49 euros) bruts mensuals. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si escau, pogueren correspondre.  
  
Quart  
El període de duració de la pròrroga de les beques serà com a màxim d'onze mesos i començarà el 10 d'octubre de 2019. La part d'aquest període corresponent a l'exercici 2020, estarà condicionada a l'existència de crèdit adequat i suficient per a això, no podent existir noves pròrrogues, conforme al Decret 132/2009, de 4 de setembre, del Consell, pel qual es regula la concessió de beques.  
  
Cinqué  
Autoritzar i disposar el crèdit per import de setanta-tres mil sis-cents deu euros amb dos cèntims (73.610,02 ?), amb càrrec a l'aplicació pressupostària 68.45.74.601.25.3, línia de subvenció S5156000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, amb la següent distribució d'anualitats:  
- Import any 2019: 17.984,26 -  
- Import any 2020: 55.625,76 -  
  
Contra la present resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
  
València, 27 d'agost de 2019.- El director general d'Igualtat en la Diversitat: José de Lamo Pastor.